Diari Oficial de la Generalitat Valenciana


Sumari del DOGV 2436, del 26-01-1995 (1995/833664)

ACORD de 20 de desembre de 1994, del Govern Valencià, pel qual se classifica el lloc d'oficial major de l'Ajuntament de Benifaió en classe segona, reservat a funcionaris d'administració local amb habilitació de caràcter nacional, subescala de secretaria, categoria d'entrada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2436

Data del DOGV
:   26-01-1995

Secció del DOGV
:   ALTRES DISPOSICIONS

Número del document
:   1995/833664


Data del document
:   20-12-1994

Organisme emissor
:   Conselleria d'Administració Pública

Tipus de document
:   Acord

ACORD de 20 de desembre de 1994, del Govern Valencià, pel qual se classifica el lloc d'oficial major de l'Ajuntament de Benifaió en classe segona, reservat a funcionaris d'administració local amb habilitació de caràcter nacional, subescala de secretaria, categoria d'entrada.   
El Govern Valencià, en la reunió del dia 20 de desembre de 1994, adoptà l'acord següent:  
L'Ajuntament de Benifaió, mitjançant un acord plenari de 14 d'octubre de 1994, va acordar modificar la plantilla de personal i crear en la llista de llocs de treball del personal funcionari el lloc d'oficial major de la secretaria general, reservat a funcionari d'administració local amb habilitació de caràcter nacional, subescala de secretaria general, categoria d'entrada.  
L'article 2.g) del Reial Decret 1732/1994, de 29 de juliol, estableix que les corporacions locals poden crear discrecionalment llocs de col·laboració per a l'exercici de les funcions de col·laboració immediata als de secretaria, intervenció i tresoreria.  
Segons l'article 2.b) del Reial Decret 1732/1994, de 29 de juliol, aquest lloc de treball d'oficial major està reservat a funcionaris pertanyents a la subescala de secretaria, categoria d'entrada, sense perjudici del que preveu la disposició transitòria primera 2.b) del Reial Decret 1174/1987, de 18 de setembre.  
La competència per a la classificació dels llocs de treball reservats a funcionaris amb habilitació de caràcter nacional correspon, segons l'article 9 del Reial Decret 1732/1994, de 29 de juliol, a l'òrgan competent de la comunitat autònoma respectiva.  
Dins de la Generalitat Valenciana la proposta sobre classificació de llocs de treball s'atribueix a la Direcció General d'Administració Territorial i Organització de la Conselleria d'Administració Pública, d'acord amb l'article 27.i) del Decret 16/1994, de 8 de febrer, del Govern Valencià, pel qual s'aprovà el Reglament Orgànic i Funcional de la Conselleria d'Administració Pública.  
Per tot això i a proposta del conseller d'Administració Pública, el Govern Valencià  
ACORDA:  
Classificar el lloc d'oficial major de l'Ajuntament de Benifaió, creat per acord plenari de 14 d'octubre de 1994, en classe segona, reservat a funcionaris d'administració local amb habilitació de caràcter nacional, subescala de secretaria, categoria d'entrada, sense perjudici del que preveu la disposició transitòria primera 2.b) del Reial Decret 1174/1987, de 18 de setembre.  
Les persones interessades podran interposar contra aquest acord, que posa fi a la via administrativa, després de la comunicació prèvia al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 20 de desembre de 1994.  
El conseller secretari del Govern Valencià,  
LUIS BERENGUER FUSTER